ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1358/97 υποβολή: Yves Verwaerde (PPE) προς την Επιτροπή (10 Απριλίου 1997)

Θέμα: Χρηματοδότηση των δημοσίων ραδιοτηλεοπτικών οργανισμών

Θα επιθυμούσα να με πληροφορήσει η Επιτροπή για την ημερομηνία στην οποία σκοπεύει να δημοσιεύσει την απόφασή της για τη χρηματοδότηση των δημοσίων ραδιοτηλεοπτικών οργανισμών;

Απάντηση του κ. Van Miert εξ ονόματος της Επιτροπής (30 Απριλίου 1997)

Η Επιτροπή δεν έχει προς το παρόν την πρόθεση να εκδώσει απόφαση όσον αφορά τη χρηματοδότηση των δημόσιων ραδιοτηλεοπτικών οργανισμών γενικά.

Η Επιτροπή έχει δημοσιεύσει περίληψη της απόφασης σχετικά με τη χρηματοδότηση του πορτογαλικού δημόσιου τηλεοπτικού οργανισμού ((EΕ C 67 της 4.3.1997. )). Η Επιτροπή δεν θα παραλείψει να δημοσιεύσει τις όποιες αποφάσεις ή, ανάλογα με την περίπτωση, περίληψη των αποφάσεων, που ενδέχεται να λάβει όσον αφορά τη χρηματοδότηση των δημόσιων τηλεοπτικών οργανισμών των άλλων κρατών μελών.
ΓΡΑΠΤΗ ΕΡΩΤΗΣΗ E-1449/97 υποβολή: Angela Sierra Gonzαlez (GUE/NGL) προς την Επιτροπή (28 Απριλίου 1997)

Θέμα: Κίνδυνοι για την υγεία των περιοίκων από εγκαταστάσεις επαγγελματικής κατάρτισης στις Καναρίους Νήσους

Στην πόλη Las Palmas της Gran Canaria (Κανάριοι Νήσοι) παραδίδονται δωρεάν σειρά μαθημάτων επαγγελματικής κατάρτισης με χρηματοδότηση από το Ινστιτούτο Κατάρτισης και Απασχόλησης των Καναρίων Νήσων (ICFEM), που υπάγεται στην περιφερειακή κυβέρνηση, και το Ευρωπαϊκό Κοινωνικό Ταμείο. Τα μαθήματα διοργανώνει η επαρχιακή ομοσπονδία μικρομεσαίων επιχειρήσεων στον τομέα του μετάλλου (FEMERA). Σε ένα από τα κέντρα της ομοσπονδίας αυτής παραδίδονται μαθήματα κατάρτισης με αντικείμενο εργασίες συνεργείου «λαμαρίνας και βαφών». Το κέντρο αυτό βρίσκεται σε κατωκοιμένη αστική περιοχή, στην οποία οι πολεοδομικές διατάξεις απαγορεύουν αυτού του είδους τις δραστηριότητες, λόγω της φύσεώς τους, των μικρών διαστάσεων του χώρου και των επιπτώσεων που έχουν στην υγεία των κατοίκων οι εκπομπές αερίων και καπνού, η τοξική σκόνη από τις βαφές κλπ. Οι κάτοικοι έχουν απαιτήσει επανειλημμένως την απομάκρυνση αυτών των δραστηριοτήτων, αλλά η κατάσταση συνεχίζεται.

Χωρίς να παραβλέπεται η σπουδαιότητα των εν λόγω μαθημάτων για την επαγγελματική κατάρτιση των εργαζομένων και ανέργων της νήσου Gran Canaria, είναι σαφές ότι οι δραστηριότητες αυτές πρέπει να ασκούνται χωρίς επιπτώσεις για την υγεία του πληθυσμού και με σεβασμό των πολεοδομικών διατάξεων.

Δεν νομίζει η Επιτροπή ότι στις περιπτώσεις αυτές οι δραστηριότητες επαγγελματικής κατάρτισης πρέπει να είναι συμβατές με τη διασφάλιση της υγείας του πληθυσμού;

Ποιά μέτρα θεωρεί η Επιτροπή απαραίτητα στην παρούσα περίπτωση ώστε τα συμφέροντα των ενδιαφερομένων για τα μαθήματα κατάρτισης να καταστούν συμβατά με τα δικαιώματα των περιοίκων;

Aπάντηση του κ. Flynn εξ ονόματος της Επιτροπής (6 Ιουνίου 1997)

Ο κανονισμός (ΕΟΚ) αριθ. 2081/93 του Συμβουλίου της 20ής Ιουλίου 1993 ((EE L 193, 31.7.1993. )) τονίζει ότι είναι απαραίτητο να συμβιβάζονται τα μέτρα που χρηματοδοτούνται από τα Διαρθρωτικά Ταμεία με τις άλλες κοινοτικές πολιτικές, σύμφωνα με τις ισχύουσες διατάξεις του κοινοτικού δικαίου.

Η Επιτροπή θεωρεί απαραίτητο, ότι, για το παρόν ζήτημα, η συμβατότητα, μεταξύ της επαγγελματικής επιμόρφωσης και της προστασίας της υγείας, θα πρέπει να εξασφαλίζεται από τον αρμόδιο εθνικό οργανισμό.

Γι' αυτό το λόγο, η Επιτροπή απευθύνεται στις ισπανικές αρχές, για να επιστήσει την προσοχή τους στα προβλήματα που εξέθεσε ο αξιότιμος βουλευτής.
ΓΡΑΠΤΗ ΕΡΩΤΗΣΗ E-0333/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για ενίσχυση στην παραγωγή στην Ιταλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995, η συνολική δαπάνη του τμήματος εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996 ανέρχεται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες και δεν υπερέβαιναν τα 812,5 εκατ. Ecu.

Από τις δαπάνες αυτές, 566,5 και 1.547 εκατ. Ecu το 1995 και το 1996 αντιστοίχως διατέθηκαν για ενίσχυση στην παραγωγή.

Ποιό είναι το συνολικό ύψος των δαπανών που πραγματοποιήθηκαν για ενίσχυση στην παραγωγή ελαιολάδου στην Ιταλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1419/97 υποβολή: Anita Pollack (PSE) προς την Επιτροπή (23 Απριλίου 1997)

Θέμα: Πειράματα σε ζώα

Σκοπεύει μήπως η Επιτροπή να προβεί σε τροποποίηση της Οδηγίας αριθ. 86/609 ((ΕΕ L 358 της 18.12.1986, σελ. 1. )) ώστε να καθορίζεται επακριβώς το επίπεδο των ενημερωτικών στοιχείων που πρέπει να προσκομίζονται, αφ' ής στιγμής η Επιτροπή φέρεται να έχει αναφέρει (απαντώντας στην προφορική ερώτηση H-0135/97 ((Συζητήσεις του Ευρωπαϊκού Κοινοβουλίου (Μάρτιος 1997). ))).

Οτι πρόκειται για παράλειψη στην Οδηγία η οποία μειώνει την ικανότητά της να προβαίνει σε δημοσίευση εμπεριστατωμένων εκθέσεων ως προς τον αριθμό των πειραματόζωων που χρησιμοποιούνται για πειράματα και είναι υποχρεωμένη να επαφίεται σε μία «συμφωνία μεταξύ κυρίων»;

Απάντηση της κας Bjerregaard εξ ονόματος της Επιτροπής (22 Μαΐου 1997)

Η συμφωνία που έχει συναφθεί αφορά το βαθμό λεπτομερειών και τη μορφή των στατιστικών πινάκων που χρησιμοποιούνται στις εκθέσεις στατιστικών στοιχείων για τη χρήση πειραματόζωων. Η εν λόγω συναίνεση επετεύχθη κατά την τελευταία συνεδρίαση των αρμοδίων αρχών στις 16 Απριλίου 1997, για την οδηγία 86/609 /ΕΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς. ((ΕΕ L 358 της 18.12.1986 ))

Εντεύθεν, η Επιτροπή δεν έχει γενικά κανένα σχέδιο τροποποίησης της οδηγίας 86/609/ΕΟΚ για περαιτέρω προσδιορισμό των απαιτήσεων σχετικά με τη συγκέντρωση στατιστικών στοιχείων.
ΓΡΑΠΤΗ ΕΡΩΤΗΣΗ P-1475/97 υποβολή: Luigi Caligaris (ELDR) προς την Επιτροπή (23 Απριλίου 1997)

Θέμα: Έκτακτες παρεμβάσεις στις περιοχές της αυτόνομης περιφέρειας Φριούλι-Βενέτσια-Τζούλια της Ιταλίας οι οποίες επλήγησαν από πυρκαγιά

Τον Απρίλιο 1997, μία τεραστίων διαστάσεων πυρκαγιά κατέστρεφε επί δύο εβδομάδες περιοχή της Βαλτσελίνα στην επαρχία Φριούλι-Βενέτσια-Τζούλια. Οι φλόγες επέφεραν σοβαρές ζημίες στο περιβάλλον καταστρέφοντας δύο χιλιάδες στρέμματα δασικής εκτάσεως.

Λαμβάνοντας υπόψη το μέγεθος της καταστροφής, για την οποία ζητήθηκε από την Ιταλική Κυβέρνηση να κηρύξει κατάσταση εκτάκτου ανάγκης λόγω θεομηνίας, μπορεί να αναφέρει η Επιτροπή εάν κρίνει σκόπιμο να χρηματοδοτήσει έκτακτη βοήθεια υπέρ των πληγέντων δήμων του Φριούλι οι οποίοι, εξάλλου, είχαν πληγεί και από τις πλυμμήρες του Ιουνίου 1996;

Απάντηση του κ. Santer εξ ονόματος της Επιτροπής (29 Μαΐου 1997)

Η Επιτροπή εκφράζει τη συμπαράστασή της στα θύματα της πυρκαγιάς που έπληξε τις περιοχές της Βαλτσελίνας και του Φρίουλι-Βενέτσια-Τζούλια τον Απρίλιο του 1996. Η Επιτροπή έχει επίγνωση της σοβαρότητας τόσο της περιβαλλοντικής όσο και ψυχολογικής βλάβης που υπέστησαν οι κάτοικοι των εν λόγω περιοχών.

Σχετικά με την κατεπείγουσα κοινοτική ενίσχυση υπέρ των θυμάτων καταστροφών, η Επιτροπή υπενθυμίζει στο αξιότιμο μέλος του Κοινοβουλίου ότι ο προϋπολογισμός 1997 δεν χορηγεί στη γραμμή του προϋπολογισμού Β4-3400 πιστώσεις που να επιτρέπουν την ανάληψη άμεσης δράσης.
ΓΡΑΠΤΗ ΕΡΩΤΗΣΗ E-0842/97 υποβολή: Iρigo Mιndez de Vigo (PPE) προς την Επιτροπή (10 Μαρτίου 1997)

Θέμα: Ευρωπαϊκός τομέας ρυζιού

Οι ευρωπαίοι παραγωγοί ρυζιού, προέλευσης κυρίως από την Ιταλία, την Ελλάδα, την Πορτογαλία και τη Γαλλία, πραγματοποίησαν διαδήλωση στις 13 Φεβρουαρίου στις Βρυξέλλες διαμαρτυρόμενοι για τη δεινή κατάσταση στην οποία έχει περιέλθει ο τομέας εξ αιτίας των διάφορων προτιμησιακών συμφωνιών που συνήψε η ΕΕ με τρίτες χώρες, πέραν των εισαγωγών από χώρες όπως η Ταϋλάνδη, η Αίγυπτος και οι ΗΠΑ.

Μπορεί η Επιτροπή να εξηγήσει τη στάση της όσον αφορά τα αιτήματα των ευρωπαίων ορυζοπαραγωγών;

Απάντηση του κ. Fischler εξ ονόματος της Επιτροπής (28 Απριλίου 1997)

Κατά την διαδήλωση των παραγωγών ρυζιού στις Βρυξέλλες, στις 13 Φεβρουαρίου 1997, μία αντιπροσωπεία που έγινε δεκτή από την Επιτροπή εξέφρασε πολλές ανησυχίες, κυρίως, όσον αφορά τις εισαγωγές με μηδενικό δασμό ρυζιού από υπερπόντιες χώρες και εδάφη, την εισαγωγή του «συστήματος συσωρευτικής κάλυψης (ΣΣΚ)» και ανησυχία για τις εισαγωγές από άλλες τρίτες χώρες. Η αντιπροσωπεία έθιξε επίσης το θέμα των εξαγωγών και την ανάγκη να βρεθεί αγορά για το ευρωπαϊκό ρύζι, με σημαντικότερες ενέργειες επισιτιστικής βοήθειας.

Η Επιτροπή, σημειώνοντας τις εν λόγω διεκδικήσεις, εξήγησε τα μέτρα που έλαβε και θα λάβει στον τομέα του ρυζιού για να αποφευχθούν οι διαταραχές. Η Επιτροπή θα συνεχίσει να παρακολουθεί την εξέλιξη της κοινοτικής αγοράς του ρυζιού και θα υποβάλει κατάλληλες προτάσεις όταν υπάρξει ανάγκη.
ΓΡΑΠΤΗ ΕΡΩΤΗΣΗ P-1457/97 υποβολή: Freddy Blak (PSE) προς την Επιτροπή (23 Απριλίου 1997)

Θέμα: Πορνεία - διαστάσεις του φαινομένου

Σύμφωνα με άρθρο στην εφημερίδα Morgenavisen Jyllandsposten (της 7ης Απριλίου 1997) ο δήμος Ringkψbing προέβη πρόσφατα σε έρευνα όσον αφορά τις διαστάσεις της πορνείας στην περιφέρεια της Δυτικής Ιουτλάνδης (Δανία). Από την έρευνα προκύπτει σαφώς ποιά προβλήματα συνεπάγεται η πορνεία σε μια μικρή (διοικητική) περιφέρεια της Δανίας.

Π.χ. φαίνεται ότι 130 περίπου γυναίκες ζουν από την πορνεία, ενώ εισπράττουν κοινωνικά επιδόματα από τις δημόσιες αρχές.

Λαμβάνοντας υπόψη τα προαναφερθέντα μπορεί η Επιτροπή να ανακοινώσει:

1. αν έχει στη διάθεσή της στοιχεία όσον αφορά τις διαστάσεις της πορνείας στην ΕΕ;

2. εάν προβλέπονται πόροι του προϋπολογισμού της ΕΕ για τη λήψη κοινωνικών μέτρων με στόχο την ένταξη των γυναικών που ζουν από την πορνεία σε μια κανονική επαγγελματική ζωή;

Απάντηση του κ.Flynn εξ ονόματος της Επιτροπής (30 Μαΐου 1997)

Η Επιτροπή δε γνωρίζει τα αριθμητικά δεδομένα τα σχετικά με την πορνεία για το σύνολο της Κοινότητας. Ωστόσο, το ζήτημα αυτό μπορεί να εξεταστεί στο επίπεδο των διαφόρων ενεργειών της Κοινότητας τόσο υπό το πρίσμα της πρόληψης όσο και υπό αυτό της κοινωνικής επανένταξης όσων ενέχονται στην πορνεία. Για παράδειγμα:

- τον Ιούνιο του 1996 στη Βιέννη, μαζί με τη διεθνή οργάνωση για τη μετανάστευση (OIM), οργανώθηκε ευρωπαϊκή συνδιάσκεψη σχετικά με τη μεταχείριση των γυναικών 7

- στο πλαίσιο του κονδυλίου του προϋπολογισμού B3-4103, «Ενέργειες καταπολέμησης της φτώχειας και του κοινωνικού αποκλεισμού», επιλέχτηκαν δοκιμαστικά σχέδια κοινωνικής επανένταξης. Η Επιτροπή συνχρηματοδότησε επίσης εργασίες της ευρωπαϊκής ομοσπονδίας για την εξάλειψη της πορνείας εκ των οποίων η πιο πρόσφατη είναι η υλοποίηση της εικονογραφημένης έκδοσης «Pour toi Sandra» η οποία εκδόθηκε για πρώτη φορά το Νοέμβριο του 1996 και πρόκειται να συμβάλλει στην ενημέρωση των νέων πάνω στο θέμα της πορνείας και των κινδύνων που ενέχει 7

- τέλος, πιο πρόσφατα, η Επιτροπή εισήγαγε μια πρόσκληση εκδήλωσης ενδιαφέροντος με την ονομασία «Daphnι» ((ΕΕ C 136 της 1.5.1997.)), σχετικά με το νέο κονδύλι του προϋπολογισμού το οποίο ανοίχτηκε στον προϋπολογισμό του 1997, το B3-4109: «Μέτρα που στοχεύουν στην καταπολέμηση της βίας που ασκείται στα παιδιά, στους έφηβους και στις γυναίκες».
ΓΡΑΠΤΗ ΕΡΩΤΗΣΗ E-1089/97 υποβολή: Graham Mather (PPE) προς την Επιτροπή (21 Μαρτίου 1997)

Θέμα: Πωλήσεις αφορολογήτων ειδών

Το 1992 το Συμβούλιο συμφώνησε σε συνδυασμό με την έγκριση της οδηγίας περί ειδικών φόρων καταναλώσεως την κατάργηση των πωλήσεων αφορολογήτων ειδών έως τις 30 Ιουνίου 1999. Το 1991 και προ της λήψεως αυτής της αποφάσεως το Ευρωπαϊκό Κοινοβούλιο ζήτησε από την Επιτροπή να επισυνάψει δελτίο αντικτύπου στην απόφαση περί καταργήσεως των πωλήσεων αφορολογήτων ειδών. Έως σήμερα ουδέν δελτίο αντικτύπου έχει συμπληρωθεί. Πολυάριθμες ανεξάρτητες μελέτες υποδεικνύουν ότι η εξάλειψη των πωλήσεων αφορολογήτων ειδών θα έχει ευρύ αντίκτυπο στην οικονομία και την απασχόληση στον τομέα.

Θα μπορούσε η Επιτροπή να αναφέρει εάν θα συντάξει δελτίο αντικτύπου για τις πωλήσεις αφορολογήτων ειδών και, εάν ναι, πότε θα ολοκληρωθεί η σύνταξή του; Εάν δεν συντάξει δελτίο, θα μπορούσε η Επιτροπή να εξηγήσει γιατί δεν συντάσσει δελτίο αντικτύπου, καθόσον η απόφαση να καταργηθούν οι πωλήσεις αφορολογήτων ειδών έχει «σημαντικόν» αντίκτυπο σε συγκεκριμένον τομέα; Σύμφωνα με ισχύοντες εσωτερικούς κανόνες της Επιτροπής η λέξη σημαντικός συνεπάγεται ότι πρέπει να υπάρχει δελτίο αντικτύπου.

Απάντηση του κ. Monti εξ ονόματος της Επιτροπής (30 Μαΐου 1997)

Η Επιτροπή δεν μπορεί παρά να επιβεβαιώσει τις απαντήσεις που έδωσε στις ερωτήσεις Ε-3061/96 ((ΕΕ αριθ. C 138 της 5.5.1997. )) και Ο-44/97 ((Συζητήσεις του Ευρωπαϊκού Κοινοβουλίου αριθ. (Φεβρουάριος 1997). )) του κ. Stenmarck για το ίδιο θέμα.

Η Επιτροπή δεν αμφισβητεί την απόφαση του Συμβουλίου που προβλέπει την κατάργηση των πωλήσεων αφορολόγητων ειδών στο εσωτερικό της Ένωσης από τις 30 Ιουνίου 1999.

Επίσης, δεν προτίθεται να πραγματοποιήσει μελέτη για τις συνέπειες της εν λόγω κατάργησης.

Αντίθετα, η Επιτροπή επισημαίνει ότι δυστυχώς ο εν λόγω τομέας δραστηριοτήτων δεν εκμεταλλεύθηκε, μέχρι στιγμής, την περίοδο που προέβλεπε το Συμβούλιο για να αναπτύξει μια στρατηγική προσαρμογής στην κατάργηση του φορολογικού πλεονεκτήματος που συνεπάγονται οι εν λόγω πωλήσεις, ενώ η απόφαση του Συμβουλίου είχε σαφώς αμετάκλητο χαρακτήρα και ήδη έχουν μεσολαβήσει πέντε χρόνια από τη λήψη της.
ΓΡΑΠΤΗ ΕΡΩΤΗΣΗ E-1058/97 υποβολή: Jesϊs Cabezσn Alonso (PSE) προς την Επιτροπή (19 Μαρτίου 1997)

Θέμα: Εκσυγχρονισμός του τομέα του ελαιολάδου

Πώς κρίνει η Επιτροπή τις προσπάθειες που καταβλήθηκαν από τον ισπανικό ελαιοκομικό τομέα όσον αφορά τον εκσυγχρονισμό των εκμεταλλεύσεων, την ποιότητα του ελαιολάδου, τη συσκευασία, τη βελτίωση των εγκαταστάσεων εμφιάλωσης, κ.λ.π.;

Σε ποιό βαθμό θα ληφθούν υπόψη στην προβλεπόμενη μεταρρύθμιση της ΚΟΑ για το ελαιόλαδο οι αξιέπαινες αυτές προσπάθειες;

Απάντηση του κ. Fischler εξ ονόματος της Επιτροπής (14 Απριλίου 1997)

Η Επιτροπή είναι απολύτως ενήμερη για την προσπάθεια την οποία καταβάλλει η Ισπανία, από την εποχή της προσχώρησής της, και μάλιστα, ήδη, από πριν, όσον αφορά ολόκληρο τον κλάδο του ελαιολάδου.

Η παραγωγική ικανότητα αυτού του κράτους μέλους αυξήθηκε σημαντικά, χάρη, κυρίως, στις νέες φυτείες και σε μια βοήθεια για την παραγωγή η οποία αυξανόταν κάθε χρόνο κατά την μεταβατική περίοδο για τον τομέα του ελαιολάδου, στο πλαίσιο της κοινής γεωργικής πολιτικής.

Επιπλέον, η ποιότητα των ελαίων βελτιώθηκε, επίσης, σημαντικά με μεγάλες επενδύσεις στον εν λόγω τομέα, οι οποίες προκάλεσαν τον τεχνολογικό εκσυγχρονισμό σημαντικού μέρους των μήλων και τη δημιουργία νέων βιομηχανιών συσκευασίας.

Αντίθετα, η κοινή οργάνωση αγοράς, η οποία λειτουργεί έως σήμερα, προκάλεσε, αφενός μεν, την αύξηση του δυναμικού παραγωγής και αφετέρου, προφανείς δυσλειτουργίες (εξαιτίας, κυρίως, μιας πολύ παλιάς νομοθεσίας η οποία και τροποποιήθηκε επανειλημμένα).

Ανεξαρτήτως της προτεινομένης μεταρρύθμισης, η Επιτροπή έχει την πρόθεση να λάβει υπόψη της τις πολύ θετικές προσπάθειες οι οποίες κατεβλήθησαν από όλο τον ισπανικό κλάδο του ελαιολάδου δίχως, ωστόσο, να ξεχνά την πραγματικότητα του συνόλου του τομέα του κοινοτικού ελαιολάδου.
ΓΡΑΠΤΗ ΕΡΩΤΗΣΗ E-1189/97 υποβολή: David Hallam (PSE) προς την Επιτροπή (3 Απριλίου 1997)

Θέμα: Σήμανση της ασπαρτάμης

Σχεδιάζει μήπως η Επιτροπή να προτείνει νομοθεσία σύμφωνα με την οποία θα απαιτείται η σήμανση του υποκατάστατου της ζάχαρης, ασπαρτάμης, όταν περιέχεται σε ποτά ή είδη διατροφής, έτσι ώστε οι καταναλωτές να έχουν το δικαίωμα να επιλέγουν, αν επιθυμούν να καναλώνουν την εν λόγω πρόσθετη ουσία;

Aπάντηση του κ. Bangemann εξ ονόματος της Επιτροπής (13 Μαΐου 1997)

Η υφιστάμενη κοινοτική νομοθεσία επιτρέπει ήδη την ορθή πληροφόρηση των καταναλωτών σχετικά με την ολική ή μερική αντικατάσταση της ζάχαρης από την ασπαρτάμη στα τρόφιμα. Στο άρθρο 6 της οδηγίας 79/112/ΕΟΚ σχετικά με την επισήμανση για την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους ((ΕΕ L 33 της 8.2.1979 όπως τροποποιήθηκε τελευταία από την οδηγία 97/4/ΕΚ, ΕΕ L 43 της 14.2.1997. )) προβλέπεται, αφενός μεν, ότι οι πρόσθετες ουσίες που έχουν χρησιμοποιηθεί αναγράφονται στον κατάλογο των συστατικών ουσιών με την ονομασία της κατηγορίας τους, στην προκειμένη περίπτωση «γλυκαντικές ουσίες,» η οποία συνοδεύεται από την ειδικότερη ονομασία (ασπαρτάμη) ή από τον αριθ. ΕΟΚ (Ε 951).

Το Συμβούλιο ενέκρινε,αφετέρου, τον Μάρτιο του 1996 την οδηγία 96/21/ΕΚ σχετικά με την αναγραφή στην επισήμανση ορισμένων τροφίμων υποχρεωτικών ενδείξεων πέραν των προβλεπομένων από την οδηγία 79/112/ΕΟΚ ((ΕΕ L 88 της 5.4.1996. )) βάσει των διατάξεων της οποίας επιβάλλεται η μνεία «με γλυκαντικές ουσίες» στην επισήμανση των τροφίμων που περιέχουν αυτή την κατηγορία πρόσθετων ουσιών. Η εν λόγω μνεία οφείλει να συνοδεύει την ονομασία πώλησης. Για εκείνα τα τρόφιμα επιπλέον, τα οποία περιέχουν ταυτόχρονα ζάχαρη και γλυκαντικές ουσίες, πρέπει να αναφέρεται η μνεία «με ζάχαρη και γλυκαντικές ουσίες». Τα τρόφιμα, η επισήμανση των οποίων δεν είναι σύμφωνη με τις διατάξεις της εν λόγω οδηγίας δεν θα μπορούν πλέον να διατίθενται στο εμπόριο έπειτα από την1η Ιουλίου 1997.
ΓΡΑΠΤΗ ΕΡΩΤΗΣΗ P-1226/97 υποβολή: Josu Imaz San Miguel (PPE) προς την Επιτροπή (26 Μαρτίου 1997)

Θέμα: Συνεισφορά της Χώρας των Βάσκων στον κοινοτικό προϋπολογισμό

Η Χώρα των Βάσκων είναι μια από τις ενσωματωμένες στο ισπανικό κράτος αυτόνομες κοινότητες και, συνεπώς, μια από τις περιφέρειες της Ευρωπαϊκής Ένωσης. Το κατά κεφαλήν εισόδημά της αντιπροσωπεύει το 88% του μέσου κοινοτικού όρου.

Ποιά ήταν η συνεισφορά της Χώρας των Βάσκων στον κοινοτικό προϋπολογισμό τα έτη 1995 και 1996, όσον αφορά τις εξής πηγές: πόροι από ΦΠΑ, συμπληρωματική συνεισφορά με βάση το Ακαθάριστο Εθνικό Προϊόν, δασμοί, κοινοτικά τέλη, κλπ.;

Ποιό ήταν το ύψος των κοινοτικών δαπανών στη Χώρα των Βάσκων κατά τα οικονομικά έτη 1995 και 1996, υπό τα διάφορα κεφάλαια του προϋπολογισμού: γεωργικές δαπάνες, διαρθρωτικές παρεμβάσεις, εσωτερικές πολιτικές κλπ.;

Θα μπορούσε η Επιτροπή, με βάση τα ανωτέρω στοιχεία, να μας γνωρίσει κατά πόσον η Χώρα των Βάσκων συνεισφέρει στον προϋπολογισμό της Ευρωπαϊκής Ένωσης περισσότερα από όσα λαμβάνει;

Σε καταφατική περίπτωση, θεωρεί η Επιτροπή ότι είναι συμβατό με την αρχή της οικονομικής και κοινωνικής συνοχής, όπως αυτή ορίζεται από το άρθρο Β της Συνθήκης της Ευρωπαϊκής Ένωσης, το γεγονός ότι μια περιοχή της οποίας το κατά κεφαλήν εισόδημα αντιπροσωπεύει το 88% του μέσου κοινοτικού όρου συνεισφέρει στην ΕΕ περισσότερα από όσα λαμβάνει;

Εάν όντως επιβεβαιώνεται μια τέτοια συνεισφορά θεωρεί η Επιτροπή αναγκαία την ενσωμάτωση στην περιφερειακή πολιτική της Ευρωπαϊκής Ένωσης διορθρωτικών μέτρων ώστε να αποφευχθούν αυτού του είδους οι καταστάσεις;

Απάντηση του κ. Liikanen εξ ονόματος της Επιτροπής (28 Απριλίου 1997)

Η Επιτροπή δεν διαθέτει τις πληροφορίες που επιθυμεί το αξιότιμο μέλος του Κοινοβουλίου.

Πράγματι, η κατανομή της προέλευσης των ιδίων πόρων πραγματοποιείται ανά κράτος μέλος χωρίς περαιτέρω ανάλυση. Δεν είναι δυνατόν να πραγματοποιηθεί ειδικός υπολογισμός της συνεισφοράς των περιφερειακών επιπέδων στους ιδίους πόρους της Κοινότητας.
ΓΡΑΠΤΗ ΕΡΩΤΗΣΗ E-1216/97 υποβολή: Wolfgang Kreissl-Dφrfler (V) προς την Επιτροπή (7 Απριλίου 1997)

Θέμα: Αναθεώρηση της εμπορικής πολιτικής της ΕΕ

Η ΕΕ πρέπει να εξετάσει με κριτικό τρόπο την εμπορική πολιτική της.

Πώς προετοιμάζει η Επιτροπή την αναθεωρητική έκθεση της ΕΕ προς τον ΠΟΕ, η οποία θα δημοσιευθεί το Νοέμβριο;

Εκπονεί η ΕΕ μελέτη για τις συνέπειες που έχουν η εμπορική πολιτική της και οι κανόνες του ΠΟΕ για τον τομέα της απασχόλησης στα κράτη μέλη της ΕΕ και τις αναπτυσσόμενες χώρες;

Απάντηση του Sir Leon Brittan εξ ονόματος της Επιτροπής (2 Μαΐου 1997)

Η Επιτροπή προετοιμάζει τη συνεισφορά της για την επανεξέταση της εμπορικής πολιτικής που θα γίνει το φθινόπωρο του 1997 και βοηθεί τη γραμματεία της Παγκόσμιας Οργάνωσης Εμπορίου στην προετοιμασία της δικής της συνεισφοράς στη διαδικασία.

Η Επιτροπή θα δημοσιεύσει στο προσεχές μέλλον στην «Ευρωπαϊκή Οικονομία» έκθεση για τον πιο πρόσφατο αντίκτυπο του εμπορίου και των επενδύσεων στην απασχόληση εντός της Κοινότητας. Η Επιτροπή ως εκ τούτου εξετάζει τη δυνατότητα να αρχίσει την εκπόνηση πρόσθετων μελετών σχετικά ιδίως με τον αντίκτυπο του Γύρου της Ουρουγουάης στις λιγότερο ανεπτυγμένες χώρες.
ΓΡΑΠΤΗ ΕΡΩΤΗΣΗ E-0887/97 υποβολή: Caroline Jackson (PPE) προς την Επιτροπή (12 Μαρτίου 1997)

Θέμα: Αλιεία: Πρόγραμμα περικοπών στον κοινοτικό στόλο

Θα μπορούσε η Επιτροπή να εξηγήσει γιατί προτείνει ταυτοχρόνως ένα πρόγραμμα περικοπών στον αλιευτικό στόλο σύμφωνα με το Τέταρτο πολυετές Πρόγραμμα Προσανατολισμού, και ένα πρόγραμμα κοινοτικής ενίσχυσης βάσει του οποίου η Ισπανία θα μπορέσει να ανανεώσει τον αλιευτικό στόλο της με 1155 νέα αλιευτικά σκάφη; Ενώ αυτό τελικά μπορεί να μην σημάνει αύξηση της χωρητικότητας, σίγουρα όμως δεν συμβιβάζεται με τον στόχο της μείωσης των στόλων έως κατά 40% εντός των έξι ετών από τον Ιανουάριο του 1997;

Απάντηση της κ. Bonino εξ ονόματος της Επιτροπής (24 Απριλίου 1997)

Χρηματοδοτική ενίσχυση στην αλιεία των κρατών μελών, συμπεριλαμβανομένης και της Ισπανίας, παρέχεται στο πλαίσιο κοινοτικών προγραμμάτων αλιείας που εγκρίθηκαν από την Επιτροπή για την περίοδο 1994-1999. Η απαίτηση για τα προγράμματα αυτά τέθηκε ως γενική αρχή στο πλαίσιο της μεταρρύθμισης των διαρθρωτικών ταμείων που εγκρίθηκε από το Συμβούλιο τον Ιούλιο του 1993.

Το κοινοτικό πρόγραμμα αλιείας όσον αφορά την Ισπανία περιλαμβάνει ένα μέτρο που παρέχει χρηματοδοτική ενίσχυση για την κατασκευή αλιευτικών σκαφών. Εντούτοις, όταν ναυπηγείται ένα σκάφος, οι ρυθμίσεις στην Ισπανία απαιτούν κανονικά την απόσυρση σε μόνιμη βάση από τον αλιευτικό στόλο χωρητικότητας μεγαλύτερης από εκείνη του νέου σκάφους. Το μέτρο αυτό, ως εκ τούτου, προωθεί μάλλον τη μείωση παρά την αύξηση της χωρητικότητας του αλιευτικού στόλου. Αυτό φαίνεται καθαρά από τα αποτελέσματα του τρίτου πολυετούς προγράμματος προσανατολισμού για τον αλιευτικό στόλο της Ισπανίας για την περίοδο 1992-1996, όταν η ναυπήγηση και η απόσυρση σκαφών συνδυάστηκαν για τη μείωση της χωρητικότητας του στόλου κατά 158.859 ΚΟΧ από πλευράς χωρητικότητας και κατά 343.879 KW από πλευράς ισχύος μηχανής.